નાકને સ્ત્રી સશક્તિકરણની વાતનો પહેલાથી ખ્યાલ છે. એટલે તે સ્ત્રીઓમાં પુરતો વિકાસ 15થી 17 વર્ષની ઉંમરે, જ્યારે પુરૂષમાં 17થી 19 વર્ષની આયુમાં થાય છે. ભાયડા આમાં પણ સ્ત્રીઓથી પાછળ છે, એ નોટબુકમાં નોંધવું. નાક દુનિયાનું સૌથી મોટુ ફિલ્ટર મશીન છે. કોઈ આરો પ્લાન્ટ કરતા પણ તેના સુક્ષ્મવાળ ધુળ કે રજકણોને અંદર જતા અટકાવે છે. તો પછી મોદી સાહેબ સાચા કહેવાય મોં ઢાંકવાની જરૂર શા માટે પડી ? પણ નાક વાયરસને અંદર પ્રવેશતા નથી રોકી શકતું એટલે મોદી સાહેબ આ મુદ્દે ખોટા પણ કહેવાય. ફિંગરપ્રિન્ટની માફક આપણા નાકની સ્મેલપ્રિન્ટ પણ અલગ હોય છે. કોઈ બે વ્યક્તિ એકસરખી સુગંધનો આનંદ ન માણી શકે. ઉહારણ આપું…. ચાલો આપી દઉં. રમેશ ભાઈ ફોગનો સ્પ્રે લગાવે એટલે એકને વહેલી સુગંધ આવે જ્યારે બીજાને મોડી દુર્ગંધ આવે. સમજને વાલે કો ઈશારા કાફી !!!